Kanoos

An kanoos iyo an mga marinong molllusc kan order na Sepiida. Kabali sinda sa klase na Cephalopoda na kaiba man igdi an pusit, kugita, asin nautilus. An kanoos igwang kakaibang balanghayan sa laog, an puho', na ginagamit sa pagkontrol kan paglataw.

An kanoos igwa nin darakula, mga itom sa mata na korteng letrang W, walong takyag, duwang tentacles na may mga gamit na mga pangsupsop, na huli kaiyan napupugolan ninda an saindang biktima. Sa pankagabsan, an sokol kaiyan poon 15 sagkod 25 sentimetros (sagkod 10 pul.), na may pinakadakulang klase, an higanteng kanoos (Sepia apama), na naabot 50 sentimetro (20 pul.) sa labang mantle asin labing 10.5 kilos (23 lb) sa masa.Reid, A., P. Jereb, & C. F. E. Roper (2005). 

An kanoos kinakakan an saradit na mollus, aniit, buyod, sira, kugita, ulod, asin iba pang kanoos. Kaiba sa saindang mga naniniba an mga lumod, pating, sira, selyo, gamgam sa dagat, asin iba pang kanoos. An tipikong linalaoman na lawig nin buhay nin sarong kanoos mga 1-2 taon. An mga pag-adal namimidbiran na an kanoos saro sa mga pinakamadonong na mga invertebrates.NOVA, 2007.  An kanoos igwa man nin saro sa pinakadakulang brain-to-body size na mga ratio sa gabos na invertebrates.

An "cutle" sa cuttlefish kan Ingles hale sa ngaran sa Old English para sa species, cudele, na pwedeng kaiba igdi an Old Norse koddi (cushion) asin an Katahawan na Habagatan na Aleman na Kudel (rag). Pinahalagahan kan kinaban nin Greco-Romano an kanoos bilang gikanan kan napapalaen na kulay na kayumanggihon na pigmento na linuluwas kan linalang gikan sa saiyang siphon kapag siya nahahandal. An termino para diyan sa Griyego sagkod Latin, sepia, ngonyan nanonongod sa mapulang kolor na sepia sa Ingles.

 Toltolan 

Kategorya:Kanoos        ]]